Striga zo strojovne - Gajdošík, Peter slovenský autor 1968; Regitko, Miroslav (Forza music, spol. s r.o. Bratislava, 2012)
Kto by nechcel aspoň raz v živote vedieť čarovať? Kto by odmietol čarovné formulky, ktoré mu pomôžu rýchle a hlavne bez námahy vyriešiť naliehavý problém? Kto by nechcel byť tak trochu čarodejníkom?
Hlavná hrdinka najnovšej knihy pre deti z pera Petra Gajdošíka je na prvý pohľad obyčajné dievča, ktoré sa líši od svojich rovesníkov len tým, že nechodí do normálnej školy, ale do čarodejníckej. Nežije preto v bežnom byte, ale aby na seba nepútala pozornosť, vybrala si za svoj domov strojovňu v paneláku, ktorú večer čo večer čarovnými formulkami mení na útulnú izbičku. Z pavúka sa stáva mobil, z hračky bicykel, z dážďovky veľký had a čarovný vysávač jej slúži na to, na čo jej predchodkyniam metla.
Zvedavé dievčatko v snahe pomôcť svojmu okoliu to so svojimi čarami neraz prestrelí, lebo k dobrému výsledku nestačí len dobrý úmysel.
Moderným jazykom, zasadením do súčasného prostredia , no s večne aktuálnymi pohnútkami aj vytvoril autor svieže dielko, ktoré nadväzuje na najlepšie tradície slovenskej tvorby pre deti.
Keywords: slovenská literatúra; literatúra pre deti; príbehy o deťoch; čarodejnice; veľké písmená; na prednes - 1. stupeň ZŠ; pre čitateľov od 6 rokov